**2018-2019 жылдарға арналған жалпыұлттық іс-шаралар жоспарларының**

**орындалу барысы туралы ақпарат**

**2018 ЖҰЖ**

***36. Мыналар:***

***Ипотекалық қарыздарды қайта қаржыландыру бағдарламасына өзгерістер мен толықтырулар енгізу;***

***Ипотекалық қарыздарды қайта қаржыландыру бағдарламасының шарттарына сәйкес валюталық қарыздарды айырбастауды жүзеге асыру арқылы халықтың жылжымайтын тұрғын үй мүлігімен қамтамасыз етілген және 2016 жылғы 1 қаңтарға дейін берілген валюталық ипотекалық қарыздар мәселесі бойынша жұмысты аяқтау***

2018 жылғы 27 наурыздан бастап Ұлттық Банк Басқармасының 2015 жылғы 24 сәуірдегі № 69 қаулысымен бекітілген Ипотекалық тұрғын үй қарыздарын (ипотекалық қарыздарды) қайта қаржыландыру бағдарламасымен (бұдан әрі – Бағдарлама) 2016 жылғы 1 қаңтарға дейін берілген валюталық ипотекалық қарыздарды қайта қаржыландыру көзделеді. Қарыздар Ұлттық Банктің 2015 жылғы 18 тамыздағы бағамы (бір АҚШ доллары үшін 188,35 теңге) бойынша теңгемен қайта қаржыландырылуға тиіс.

Ұлттық Банк Басқармасының 2019 жылғы 28 маусымдағы № 101 қаулысымен валюталық ипотекалық қарыздарды қайта қаржыландыру мерзімі 2019 жылғы 31 желтоқсанға дейін, жабылатын «Астана Банкі» АҚ және «Qazaq Banki» АҚ банктердегі қарыздарды қайта қаржыландыру мерзімі – 2020 жылғы 31 желтоқсанға дейін ұзартылды.

2019 жылғы 10 тамызда банктер 71,1 млрд. теңге сомаға валюталық ипотекалық қарызды қайта қаржыландыруға 8 154 өтінімді мақұлдады, 56,8 млрд. теңге сомаға 6 745 қарыз қайта қаржыландырылды.

**2019 ЖҰЖ**

***16. Басым жобаларға қолжетімді кредит берудің тетіктерін айқындай отырып, осы міндеттерді шешу үшін кемінде 600 миллиард теңге мөлшерінде ұзақ мерзімді теңгелік өтімділікті қамтамасыз ету***

Осы бағдарлама іске асырылған сәттен бастап өтеу мерзімі 7 жыл және кірістілігі жылдық 10,95%-бен жалпы сомасы 114,7 млрд теңге сомаға үш банктің (Банк ЦентрКредит, Нұрбанк, АТФБанк) облигацияларын сатып алу жүзеге асырылды.

Ағымдағы жылғы 23 тамыздағы жағдай бойынша банктер 60,8 млрд теңге сомаға 124 жобаны мақұлдады.

***54. «7-20-25» бағдарламасын іске асыру сапасын арттыру, оның ішінде банктердің оны іске асыруға белсенді қатысуы мен халық арасында кеңінен түсіндіру жұмыстарын жүргізу есебінен қамтамасыз ету***

7 миллионнан астам қазақстандықты қамтитын халықпен белсенді түсіндіру жұмыстары жүргізілуде. «Баспана» ҚБ облыстық және қалалық әкімдіктермен, Ұлттық Банктің аумақтық бөлімшелерімен және Бағдарламаға қатысатын банктермен бірлесіп Бағдарламаның шарттарын түсіндіру мақсатында жұртшылықпен кездесулер өткізеді. Бағдарламаны іске асыру барысы бұқаралық ақпарат құралдарында және әлеуметтік желілерде үнемі қамтылып отырады, тәулік бойы қызмет көрсететін орталығы бар.

Бағдарламаны 8 банк (Банк ЦентрКредит, АТФБанк, First Heartland Jysan Bank, Банк RBK, Еуразиялық Банк, Халық банкі, Forte Bank және Сбербанк ЕБ) жүзеге асыруда. 2019 жылғы 22 тамыздағы жағдай бойынша 116,6 млрд теңге сомаға 10 169 өтінім мақұлданды (іс жүзінде 103,2 млрд теңгеге 8 951 қарыз берілді).

Сонымен қатар, Ұлттық Банк қарыз алушыларға өз бастамасы бойынша тұрғын үй құнының 20%-нан астам бастапқы жарнаны енгізу құқығын беруге және «В»-дан «В-»-қа дейінгі рейтинг және банк секторының жиынтық активтерінің 3%-дан 1%-ға дейін нарықтағы үлесі бойынша банктерге «7-20-25» бағдарламасынақатысу үшін қойылатын талаптарды төмендетуге қатысты «7-20-25» бағдарламаның шарттарына өзгертулер енгізді (Ұлттық Банк Басқармасының 31.05.2019 ж. № 80 қаулысы).

Тапсырма орындалды.

***96. Мемлекет басшысының қоғамдық мәні бар бастамаларын жүйелі және уақтылы ақпараттық ілгерілетуді (оның ішінде ақпаратты ұсынудың жаңа тәсілдері мен форматтарын пайдалана отырып) қамтамасыз ету***

Ұлттық Банк жүйелі негізде ақпараттық-түсіндірме жұмысын жүргізеді, оның шеңберінде Ұлттық Банк басшылығының брифингтері мен баспасөз конференциялары, оның ішінде Республика өңірлерінде өткізіледі. Есепті кезеңде 1 брифинг өткізілді, аумақтық филиалдардың басшылары 14 брифинг өткізді.

БАҚ-та түсіндіру жұмыстары жүргізілуде: есепті кезеңде қазақстандық бірқатар БАҚ-та: «Forbes», «Деловой Казахстан», «Курсивъ», «Капитал», «Личный счет», «Информбюро», «Атамекен», «31 арна», «Хабар», «Хабар24», «1 канал Евразия» 68 материал және Ұлттық Банктің қызметкерлері мен басшылығының сұхбаттары жарияланды. Аумақтық филиалдар сол кезеңде өңірлік БАҚ-та 110-нан астам тақырыптық материалдарды жариялады. БАҚ-қа 101 ақпараттық хабарлама да жіберілді, БАҚ-тың сұратуларына 106 жауап берілді.

Ұлттық Банк қызметінің негізгі бағыттары туралы ҚРҰБ-тың Facebook-тегі ресми парағында 164 жарияланым, Twitter-де – 226, Instagram-да-109 және «ҚҰБ Online» мобильдік қосымшасының жаңалықтар жолында 109 жарияланым орналастырылды. Telegram-да Ұлттық Банктің арнасы жұмыс істейді, онда негізгі жаңалықтар мен жарияланымдар да орналастырылады. Есепті кезеңде 182 жарияланым орналастырылды.